pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.เผยความคืบหน้ากรณีหญิงไทยตรวจสุขภาพพบสารพันธุกรรมของเชื้อโควิด 19 ขณะเตรียมตัวเดินทางไปทำงานต่างประเทศ
วันพฤหัสบดีที่ 20 สิงหาคม 2563
สธ.เผยความคืบหน้ากรณีหญิงไทยตรวจสุขภาพพบสารพันธุกรรมของเชื้อโควิด 19 ขณะเตรียมตัวเดินทางไปทํางานต่างประเทศ
กระทรวงสาธารณสุข เผยกรณีหญิงไทยอายุ 35 ปีมารับการตรวจสุขภาพ ก่อนจะเดินทางไปทํางานที่ต่างประเทศ และผลการตรวจโควิด 19 ทางห้องปฏิบัติการ พบสารพันธุกรรมในปริมาณน้อย และเจาะเลือดมีผลตรวจพบภูมิคุ้มกัน บ่งชี้ว่าเคยมีการติดเชื้อมาก่อน
กระทรวงสาธารณสุข เผยกรณีหญิงไทยอายุ 35 ปีมารับการตรวจสุขภาพ ก่อนจะเดินทางไปทํางานที่ต่างประเทศ และผลการตรวจโควิด 19 ทางห้องปฏิบัติการ พบสารพันธุกรรมในปริมาณน้อย และเจาะเลือดมีผลตรวจพบภูมิคุ้มกัน บ่งชี้ว่าเคยมีการติดเชื้อมาก่อน ซึ่งทีมสอบสวนโรคได้ทําการสอบสวน ติดตามผู้สัมผัสทั้งหมดและเฝ้าระวังตามมาตรการแล้ว
วันนี้ (20 สิงหาคม 2563) ที่กรมควบคุมโรค กระทรวงสาธารณสุข จ.นนทบุรี นายแพทย์ทวีศิลป์ วิษณุโยธิน โฆษก ศบค. และโฆษกกระทรวงสาธารณสุข พร้อมด้วยนายแพทย์ขจรศักดิ์ แก้วจรัส รองอธิบดีกรมควบคุมโรค แพทย์หญิงวลัยรัตน์ ไชยฟู ผู้อํานวยการกองระบาดวิทยา กรมควบคุมโรค รศ.นายแพทย์สุรศักดิ์ ลีลาอุดมลิปิ ผู้อํานวยการโรงพยาบาลรามาธิบดี ผศ.นายแพทย์ชนเมธ เตชะแสนศิริ รองผู้อํานวยการโรงพยาบาลรามาธิบดี กล่าวถึงความคืบหน้ากรณีหญิงไทยอายุ 35 ปี ตรวจพบสารพันธุกรรมของเชื้อโควิด 19 ขณะเตรียมตัวเดินทางไปทํางานต่างประเทศโดยไม่มีอาการ ปรากฏว่าผลการตรวจทางห้องปฏิบัติการในครั้งที่ 1 วันที่ 18 สิงหาคม 2563 พบสารพันธุกรรมในปริมาณน้อย และเมื่อตรวจซ้ําอีก 2 ครั้ง ในวันที่ 18 และ 20 สิงหาคม 2563 ด้วยตัวอย่างเดิม และตัวอย่างที่เก็บใหม่ ผลไม่พบสารพันธุกรรม ซึ่งตรงกับผลการตรวจยืนยันที่กรมวิทยาศาสตร์การแพทย์ ส่วนผลการตรวจเลือดพบมีภูมิคุ้มกัน บ่งชี้ว่าเป็นผู้ที่เคยติดเชื้อมาก่อนในระยะ 3 เดือนที่ผ่านมาตามข้อมูลทางวิทยาศาสตร์ล่าสุด ซึ่งการติดเชื้ออาจจะเกิดขึ้นในขณะทํางานที่ประเทศสหรัฐอาหรับเอมิเรตส์ จนถึงจังหวัดเลย
ซึ่งรายนี้อยู่ในการดูแลของแพทย์ที่โรงพยาบาล ระหว่างรอผลการตรวจเพาะเชื้อ (Viral culture) เพื่อยืนยันว่าเชื้อไม่สามารถแพร่ได้ จะทราบผลภายใน 1 สัปดาห์
แม้ว่าหญิงรายนี้จะไม่สามารถแพร่เชื้อสู่บุคคลอื่นได้ แต่กรมควบคุมโรคและหน่วยงานที่เกี่ยวข้อง ยังคงดําเนินการตามขั้นตอนการสอบสวนและมาตรการป้องกันโรคของกระทรวงสาธารณสุข เพื่อสร้างความมั่นใจให้กับประชาชน ทั้งการค้นหาและติดตามผู้ใกล้ชิดในครอบครัวและชุมชน พร้อมให้คําแนะนําให้เฝ้าระวังอาการป่วยและเน้นการปฏิบัติตัวเพื่อป้องกันโรคอย่างต่อเนื่อง จึงขอให้ประชาชนมั่นใจในมาตรฐานการป้องกันควบคุมโรคของประเทศไทยที่มีระบบเข้มแข็ง และไม่ต้องปิดโรงเรียนเนื่องจากหญิงรายนี้ไม่เคยเดินทางไปที่โรงเรียน ทั้งนี้ ขอให้ประชาชนทุกคนดูแลป้องกันตนเอง ปฏิบัติตามมาตรการป้องกันโรคอย่างเคร่งครัดและต่อเนื่องเช่นเดิม “สวมหน้ากาก ล้างมือ แยกของใช้ เว้นระยะห่าง ลดแออัด” สอบถามข้อมูลเพิ่มเติมได้ที่สายด่วนกรมควบคุมโรค โทร. 1422
********************************* 20 สิงหาคม 2563
รัฐบาลไทย-ข่าวทำเนียบรัฐบาล-กระทรวงอุตสาหกรรม ร่วมพิธีลงนามบันทึกข้อตกลงว่าด้วยแนวร่วมปฏิบัติของภาครัฐ
วันพุธที่ 20 ธันวาคม 2560
กระทรวงอุตสาหกรรม ร่วมพิธีลงนามบันทึกข้อตกลงว่าด้วยแนวร่วมปฏิบัติของภาครัฐ
กระทรวงอุตสาหกรรม ร่วมพิธีลงนามบันทึกข้อตกลงว่าด้วยแนวร่วมปฏิบัติของภาครัฐ ณ ห้องจูปิเตอร์ 4-6 อาคารอิมแพค ชาเลนเจอร์ เมืองทองธานี
วันนี้ 20 ธันวาคม 2560 นางสาวนิสากร จึงเจริญธรรม รองปลัดกระทรวงอุตสาหกรรม และหัวหน้าศูนย์ปฏิบัติการต่อต้านการทุจริต กระทรวงอุตสาหกรรม ร่วมพิธีลงนามบันทึกข้อตกลงว่าด้วยแนวร่วมปฏิบัติของภาครัฐ (Thailand’s Public Sector Collective Action Coalition Against Corruption : PCAC ขับเคลื่อนปีแห่งการอํานวยความสะดวกในการพิจารณาอนุมัติ อนุญาตของทางราชการ ต่อต้านการรับสินบนทุกรูปแบบระหว่างหน่วยงานภาครัฐ และหน่วยงานรัฐวิสาหกิจที่เกี่ยวข้องกับการค้า การลงทุน และสํานักงานคณะกรรมการป้องกันและปราบปรามการทุจริตในภาครัฐ โดยมีนายวิษณุ เครืองาม รองนายกรัฐมนตรี ให้เกียรติเป็นประธานณ ห้องจูปิเตอร์ 4-6 อาคารอิมแพค ชาเลนเจอร์ เมืองทองธานี
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมหารือกับ Ms.Heidi Gallant, Executive Director ของหอการค้าอเมริกันในประเทศไทย
วันอังคารที่ 11 กันยายน 2561
รมว.ดิจิทัลฯ ร่วมหารือกับ Ms.Heidi Gallant, Executive Director ของหอการค้าอเมริกันในประเทศไทย
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับ Ms.Heidi Gallant, Executive Director ของ The American Chamber of Commerce in Thailand (AMCHAM Thailand) หรือ หอการค้าอเมริกันในประเทศไทย ในโอกาสที่เข้ารับตําแหน่งใหม่ เมื่อวันที่ 10 กันยายน 2561 ณ โรงแรมเดอะสุโกศล กรุงเทพฯ โดย รมว.กระทรวงดิจิทัลฯ ได้หารือแลกเปลี่ยนนโยบายด้านต่างๆ ที่เกี่ยวข้องกับภารกิจของกระทรวงฯ และบทบาทของหอการค้าอเมริกันในประเทศไทย ซึ่งจะเข้ามาช่วยในการผลักดันภารกิจที่เกี่ยวข้องของกระทรวงฯ ต่อไป ทั้งนี้ AMCHAM ในประเทศไทย มีสมาชิกกว่า 650 องค์กร ก่อตั้งมาตั้งแต่ปี พ. ศ. 2499 ทําหน้าที่ในการแลกเปลี่ยน และประสานงานกับหน่วยงานต่างๆ ที่เกี่ยวข้อง เพื่อให้การดําเนินธุรกิจขององค์กรต่างๆ ในสหรัฐอเมริกัน เป็นไปอย่างมีประสิทธิภาพ
**********************
รัฐบาลไทย-ข่าวทำเนียบรัฐบาล-นายกฯ ย้ำไม่ได้ตั้งเป้าจำนวนคนตอบ 4 คำถามหรือหยั่งเสียงคะแนนนิยม ชี้ต้องการกระตุ้นให้ประชาชนมีส่วนร่วมตามหลักประชาธิปไตย พร้อมเตรียมเพิ่มช่องทางอำนวยความสะดวกให้มากขึ้น
วันพฤหัสบดีที่ 15 มิถุนายน 2560
นายกฯ ย้ําไม่ได้ตั้งเป้าจํานวนคนตอบ 4 คําถามหรือหยั่งเสียงคะแนนนิยม ชี้ต้องการกระตุ้นให้ประชาชนมีส่วนร่วมตามหลักประชาธิปไตย พร้อมเตรียมเพิ่มช่องทางอํานวยความสะดวกให้มากขึ้น
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี กล่าวย้ําถึงกรณีที่สื่อมวลชนนําเสนอข่าวในทํานองว่า นายกรัฐมนตรีแก้เก้อ
เนื่องจากมีประชาชนไปแสดงความคิดเห็นเกี่ยวกับ 4 คําถาม
วันนี้ (15 มีนาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี กล่าวย้ําถึงกรณีที่สื่อมวลชนนําเสนอข่าวในทํานองว่า นายกรัฐมนตรีแก้เก้อ เนื่องจากมีประชาชนไปแสดงความคิดเห็นเกี่ยวกับ 4 คําถามบางตา เป็นแค่เพียงสร้างการรับรู้นั้น ว่า การให้สัมภาษณ์ของนายกรัฐมนตรี ไม่ใช่การแก้เก้อ เพราะนายกฯ ไม่ได้ตั้งเป้าตั้งแต่แรกว่าจะมีประชาชนไปแสดงความคิดเห็นมากหรือน้อย และไม่ใช่การหยั่งเสียงหาคะแนนนิยม เพราะนายกฯ ไม่ได้คาดหวังที่จะเป็นนักการเมืองอาชีพ
“นายกฯ ไม่ได้ให้ความสําคัญกับเรื่องปริมาณ หรือข้อสรุปว่าจะเห็นด้วยหรือไม่เห็นด้วย แต่ต้องการกระตุ้นให้ประชาชนมีส่วนร่วมในการกําหนดอนาคตของประเทศ อยากให้ทุกคนนําเรื่องของบ้านเมืองไปพูดคุยกันในครอบครัวหรือที่ทํางาน ซึ่งเป็นพื้นฐานของประชาธิปไตยที่ไม่ใช่เพียงการเลือกตั้งเท่านั้น ส่วนประชาชนที่ยังไม่ได้ออกไปแสดงความคิดเห็น ก็ไม่ได้หมายความว่าเขาไม่เห็นด้วย แต่รัฐบาลก็จะพยายามหาช่องทางให้ทุกคนสามารถแสดงความคิดเห็นได้สะดวกมากขึ้น”
.................................................
รัฐบาลไทย-ข่าวทำเนียบรัฐบาล-ธ.ก.ส.หนุน SMAEs หัวขบวน สร้างอาชีพเสริมเพิ่มรายได้ผู้มีรายได้น้อย
วันเสาร์ที่ 30 มิถุนายน 2561
ธ.ก.ส.หนุน SMAEs หัวขบวน สร้างอาชีพเสริมเพิ่มรายได้ผู้มีรายได้น้อย
ธ.ก.ส. เร่งยกระดับผู้ประกอบการ SMAEs เป็นหัวขบวนในการสร้างมูลค่าเพิ่มผลผลิตทางการเกษตร พร้อมเชื่อมโยงธุรกิจไปสู่ผู้มีรายได้น้อย เพื่อกระตุ้นการสร้างงาน สร้างรายได้ในพื้นที่
ธ.ก.ส. เร่งยกระดับผู้ประกอบการSMAEs เป็นหัวขบวนในการสร้างมูลค่าเพิ่มผลผลิตทางการเกษตร พร้อมเชื่อมโยงธุรกิจไปสู่ผู้มีรายได้น้อย เพื่อกระตุ้นการสร้างงาน สร้างรายได้ในพื้นที่ เผยช่วง2 เดือนแรกของปีบัญชี 2561 จ่ายสินเชื่อให้ผู้ประกอบการSME เกษตรแล้วกว่า3,464 ล้านบาท
นายอภิรมย์ สุขประเสริฐ ผู้จัดการ ธ.ก.ส.เปิดเผยว่า ธ.ก.ส.มีนโยบายสนับสนุนให้เกษตรกร สถาบัน
เกษตรกรวิสาหกิจชุมชน ที่มีขีดความสามารถในการผลิต การแปรรูป ยกระดับเป็นผู้ประกอบการ SMEเกษตรหรือ SMAEsเพื่อเป็นพลังขับเคลื่อนในการสร้างมูลค่าเพิ่มให้กับผลผลิตทางการเกษตรแบบครบวงจร และดึงความมั่งคั่งให้กลับคืนมาสู่ภาคการเกษตร โดยสนับสนุนสินเชื่อวงเงิน 50,000 ล้านบาท อัตราดอกเบี้ยพิเศษ ปีที่ 1-3 ร้อยละ 4 ต่อปี และปีที่ 4-10 ในอัตราMRR-2/MOR ตามประเภทผลิตภัณฑ์สินเชื่อ (ปัจจุบัน MRR เท่ากับร้อยละ 7 ต่อปี และ MOR เท่ากับร้อยละ 7.125 ต่อปี) ซึ่งในปี 2560ที่ผ่านมา ธ.ก.ส. ได้สนับสนุนสินเชื่อดังกล่าวแล้วจํานวน 65,055 ล้านบาท ช่วยสร้างผู้ประกอบการด้านการเกษตรไปแล้ว 74,259 ราย ทั้งนี้ ในปีบัญชี 2561 ธ.ก.ส.ยังพร้อมให้การสนับสนุนผู้ประกอบการ SMEs เกษตรอย่างต่อเนื่อง โดยในช่วง 2 เดือนแรกของปีบัญชี 2561( 1 เมษายน -31 พฤษภาคม2561)ธ.ก.ส.ได้สนับสนุนสินเชื่อให้ผู้ประกอบการ SME เกษตรไปแล้ว 6,465 ราย เป็นจํานวนเงินกว่า 3,464 ล้านบาท
นอกจากนี้ ธ.ก.ส.ได้สนับสนุนและยกระดับให้ผู้ประกอบการ SMEเกษตร ทําหน้าที่เป็นหัวขบวนในการเชื่อมโยงธุรกิจทางการเกษตร ตั้งแต่ต้นน้ํา กลางน้ํา เพื่อสร้างความยั่งยืนในกระบวนการผลิตและกระตุ้นให้เกิดการสร้างงาน สร้างรายได้ในพื้นที่ให้กับเกษตรกรรวมถึงผู้มีรายได้น้อย ซึ่งเป็นหัวใจสําคัญในการแก้ไขปัญหาความยากจนตามนโยบายรัฐบาล
ทั้งนี้ ในส่วนของคุณละออง เบ็ญอ้าหมาด ซึ่งเป็นผู้ประกอบการแปรรูปปลาฉิ้งฉ้างถือเป็นแบบอย่างธุรกิจ SMAEs ที่นําเอาปลาเล็กปลาน้อย ซึ่งเป็นวัตถุดิบที่ไม่มีมูลค่า มาสร้างเป็นสินค้าที่ควรค่าแก่การบริโภคจนสามารถส่งจําหน่ายไปยังตลาดต่างประเทศ มีการรับซื้อปลาจากชาวประมง มีการจ้างแรงงานในพื้นที่ ซึ่งส่วนใหญ่เป็นผู้มีรายได้น้อย ทําให้มีรายได้หมุนเวียนในระบบเศรษฐกิจฐานรากและช่วยแก้ปัญหาความยากจนตามนโยบายรัฐบาล
รัฐบาลไทย-ข่าวทำเนียบรัฐบาล-รมว.ยุติธรรม มอบโล่ประกาศเกียรติคุณให้กับผู้ที่เกษียณอายุราชการ ประจำปี พ.ศ. ๒๕๖๒
วันพุธที่ 4 กันยายน 2562
รมว.ยุติธรรม มอบโล่ประกาศเกียรติคุณให้กับผู้ที่เกษียณอายุราชการ ประจําปี พ.ศ. ๒๕๖๒
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีมอบโล่ประกาศเกียรติคุณและแสดงมุทิตาจิตแก่ผู้เกษียณอายุราชการที่กระทําคุณประโยชน์ให้แก่กระทรวงยุติธรรม ประจําปี พ.ศ. ๒๕๖๒
ในวันพุธที่ ๔ กันยายน ๒๕๖๒ เวลา ๑๐.๐๐ น. ณ ห้องวายุภักษ์ ชั้น ๔ โรงแรมเซ็นทรา บาย เซ็นทาราศูนย์ราชการและคอนเวนชันเซ็นเตอร์ แจ้งวัฒนะ นายสมศักดิ์ เทพสุทิน รัฐมนตรีว่าการกระทรวงยุติธรรม ประธานในพิธีมอบโล่ประกาศเกียรติคุณและแสดงมุทิตาจิตแก่ผู้เกษียณอายุราชการที่กระทําคุณประโยชน์ให้แก่กระทรวงยุติธรรม ประจําปี พ.ศ. ๒๕๖๒ ภายใต้โครงการ “องค์ความรู้และประสบการณ์จากรุ่นสู่รุ่น ก้าวสู่องค์กรแห่งความสุข” (Knowledge And Experience To Happiness) โดยมีคณะผู้บริหารระดับสูง ข้าราชการ เจ้าหน้าที่กระทรวงยุติธรรม เข้าร่วมงานฯ ทั้งนี้ มีผู้เข้ารับโล่ประกาศเกียรติคุณ จํานวน ๒๕๙ คน และภายในงานยังจัดให้มีกิจกรรมการเสวนา ในหัวข้อ “สานสายใย จากใจถึงใจ กระทรวงยุติธรรม” เพื่อถ่ายทอดประสบการณ์จากอดีตเป็นผู้บริหารระดับสูงของกระทรวงยุติธรรม อาทิ นายพิษณุโรจน์ พลับรู้การ และนางชูจิรา กองแก้ว ซึ่งเป็นอดีตรองปลัดกระทรวงยุติธรรม นายพงษ์ภัฏ เรียงเครือ อดีตที่ปรึกษาเฉพาะด้านกฎหมายมหาชน สํานักงานปลัดกระทรวงยุติธรรม รวมถึง นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม ซึ่งเป็นผู้เกษียณอายุราชการในปี พ.ศ. ๒๕๖๒ นี้ อีกด้วย
รัฐบาลไทย-ข่าวทำเนียบรัฐบาล-นายกรัฐมนตรีติดตามสถานการณ์ไฟไหม้บนอุทยานแห่งชาติดอยสุเทพ – ดอยปุย อย่างใกล้ชิด สั่งการให้ผู้ว่าราชการเชียงใหม่ลงพื้นที่บัญชาการแก้ไขสถานการณ์ร่วมกับเจ้าหน้าที่ภาคส่วนต่าง ๆ
วันพฤหัสบดีที่ 26 มีนาคม 2563
นายกรัฐมนตรีติดตามสถานการณ์ไฟไหม้บนอุทยานแห่งชาติดอยสุเทพ – ดอยปุย อย่างใกล้ชิด สั่งการให้ผู้ว่าราชการเชียงใหม่ลงพื้นที่บัญชาการแก้ไขสถานการณ์ร่วมกับเจ้าหน้าที่ภาคส่วนต่าง ๆ
นายกรัฐมนตรีติดตามสถานการณ์ไฟไหม้บนอุทยานแห่งชาติดอยสุเทพ – ดอยปุย อย่างใกล้ชิด สั่งการให้ผู้ว่าราชการเชียงใหม่ลงพื้นที่บัญชาการแก้ไขสถานการณ์ร่วมกับเจ้าหน้าที่ภาคส่วนต่าง ๆ
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์ไฟไหม้บนอุทยานแห่งชาติดอยสุเทพ – ดอยปุย จังหวัดเชียงใหม่ด้วยห่วงใย พร้อมสั่งการให้ผู้ว่าราชการจังหวัดเชียงใหม่ลงพื้นที่บัญชาการแก้ไขสถานการณ์บริเวณจุดเกิดเหตุไฟไหม้บนอุทยานแห่งชาติดอยสุเทพ-ดอนปุย อย่างใกล้ชิด เบื้องต้นช่วงเช้าวันนี้ (26 มี.ค. 63) ได้มีการรายงานว่า เจ้าหน้าที่ทุกหน่วยงานและประชาชนร่วมกันเข้าไปดับไฟบริเวณที่เกิดเหตุ แต่สามารถควบคุมเพลิงไว้ได้เป็นวงจํากัด นายกรัฐมนตรีจึงได้สั่งการให้กระทรวงมหาดไทย และกองทัพ เร่งจัดกําลังสนับสนุนการปฏิบัติภารกิจดับไฟ รวมทั้งให้นําเฮลิคอปเตอร์ MI - 17 ของกองทัพบกและเฮลิคอปเตอร์ของกระทรวงทรัพยากรธรรมชาติและสิ่งแวดล้อม เข้าไปช่วยสนับสนุนภารกิจเพื่อทําการดับไฟซ้ําด้วยแล้ว ทั้งนี้ ขอให้เด็กเล็ก ผู้สูงอายุ ผู้มีโรคประจําตัว รวมถึงประชาชนที่ไม่มีกิจจําเป็นอยู่บ้านหรือในที่พัก เพื่อหลีกเลี่ยงสัมผัสฝุ่นละอองและมลพิษต่างๆ ด้วย
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ไทยสมายล์ พร้อมกลับมาบิน วันที่ 1 มิ.ย. นี้ สำหรับเส้นทางในประเทศด้วยมาตรฐานความปลอดเชื้อ เพื่อสุขอนามัยที่สมบูรณ์แบบ [กระทรวงคมนาคม]
วันเสาร์ที่ 25 เมษายน 2563
ไทยสมายล์ พร้อมกลับมาบิน วันที่ 1 มิ.ย. นี้ สําหรับเส้นทางในประเทศด้วยมาตรฐานความปลอดเชื้อ เพื่อสุขอนามัยที่สมบูรณ์แบบ [กระทรวงคมนาคม]
ไทยสมายล์ พร้อมกลับมาบิน วันที่ 1 มิ.ย. นี้ สําหรับเส้นทางในประเทศด้วยมาตรฐานความปลอดเชื้อ เพื่อสุขอนามัยที่สมบูรณ์แบบ
ไทยสมายล์ พร้อมกลับมาบิน วันที่1มิ.ย. นี้ สําหรับเส้นทางในประเทศด้วยมาตรฐานความปลอดเชื้อ เพื่อสุขอนามัยที่สมบูรณ์แบบ
การจัดที่นั่งแบบ“ที่-เว้น-ที่”และมาตรการสวมใส่หน้ากาก ให้ทุกคนอุ่นใจ ปลอดภัยทุกการเดินทางกับเรา#เพราะเราใส่ใจ
..........................................................
รัฐบาลไทย-ข่าวทำเนียบรัฐบาล-คำกล่าวอวยพร พลเอก ประยุทธ์ จันทร์โอชา นายกรัฐมนตรี เนื่องในโอกาสวันขึ้นปีใหม่ พุทธศักราช 2563
วันอังคารที่ 31 ธันวาคม 2562
คํากล่าวอวยพร พลเอก ประยุทธ์ จันทร์โอชา นายกรัฐมนตรี เนื่องในโอกาสวันขึ้นปีใหม่ พุทธศักราช 2563
คํากล่าวอวยพร พลเอก ประยุทธ์ จันทร์โอชา นายกรัฐมนตรี เนื่องในโอกาสวันขึ้นปีใหม่ พุทธศักราช 2563
น้องประชาชนชาวไทยที่รัก
เนื่องในโอกาสวันขึ้นปีใหม่ พุทธศักราช 2563 ผมขอเชิญชวนพี่น้องประชาชนคนไทยร่วมกันตั้งจิตอธิษฐานอาราธนาคุณพระศรีรัตนตรัย และอํานาจสิ่งศักดิ์สิทธิ์ในสากล โปรดอภิบาลประทานพรให้พระบาทสมเด็จพระเจ้าอยู่หัว สมเด็จพระนางเจ้า ฯ พระบรมราชินี สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพระบรมวงศานุวงศ์ทุกพระองค์ ทรงพระเจริญยิ่งยืนนาน ทรงพระเกษมสําราญ มีพระราชประสงค์จํานงหมายสิ่งใด ขอจงสัมฤทธิ์ดังพระราชหฤทัยปรารถนา สถิตเป็นมิ่งขวัญร่มเกล้าเหล่าพสกนิกรชาวไทยตราบกาลนิรันดร์
ในปีพุทธศักราช 2562 ที่ผ่านมา ถือได้ว่าเป็นปีมหามงคล และปีแห่งความปลื้มปีติยินดีของคนไทยทั้งชาติ ที่ได้พร้อมใจกันถวายความจงรักภักดี เฉลิมพระเกียรติพระบาทสมเด็จพระเจ้าอยู่หัว ในการพระราชพิธีบรมราชาภิเษกตามพระราชประเพณี นับเป็นสวัสดิมงคลของประเทศชาติและประชาชน แสดงให้เห็นถึงความรัก ความผูกพันและความจงรักภักดีของประชาชนชาวไทยที่มีต่อสถาบันพระมหากษัตริย์มาอย่างยาวนาน
ห้วงเวลาแห่งการเฉลิมฉลองปีใหม่นี้ ผมหวังเป็นอย่างยิ่งว่าพี่น้องประชาชนทุกท่าน จะได้ใช้ช่วงเวลาในเทศกาลแห่งความสุขร่วมกับครอบครัว ญาติมิตรและพี่น้อง ด้วยความรัก ความสามัคคี มีความเอื้ออาทรต่อกัน สําหรับผู้ที่เดินทางสัญจรเพื่อเฉลิมฉลองเทศกาลปีใหม่ ขอให้มีสติ ตั้งอยู่ในความไม่ประมาท และคํานึงถึงความปลอดภัยทั้งต่อตนเองและผู้อื่น เพื่อทําให้เทศกาลแห่งความสุขนี้ เต็มไปด้วยความทรงจําที่ดี และเป็นพลังในการก้าวเข้าสู่ศักราชใหม่ด้วยความสุข ความสดชื่น สมหวังและประสบความสําเร็จในทุก ๆ ด้านตลอดไป
พร้อมกันนี้ ผมขอขอบคุณและเป็นกําลังใจให้เจ้าหน้าที่ ตํารวจ ทหาร พลเรือน อาสาสมัคร ที่ปฏิบัติราชการอยู่ตามแนวชายแดน และที่คอยอํานวยความสะดวกดูแลช่วยเหลือพี่น้องประชาชน ที่เดินทางกลับภูมิลําเนาในช่วงเทศกาลนี้ด้วย
เนื่องในวาระวันขึ้นปีใหม่ พุทธศักราช 2563 ผมขออัญเชิญอํานาจสิ่งศักดิ์สิทธิ์ทั้งหลายที่ทุกท่านเคารพนับถือ อีกทั้งเดชะพระบารมีแห่งองค์พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี โปรดดลบันดาลประทานพรให้พี่น้องประชาชนคนไทยทุกท่าน ประสบแต่สิ่งอันเป็นมงคล ปราศจากภยันตรายทั้งปวง มีพลังกาย พลังใจที่เข้มแข็ง และสัมฤทธิ์ผลในสิ่งพึงปรารถนาทุกประการโดยทั่วกัน
สวัสดีปีใหม่ 2563 ครับ
รัฐบาลไทย-ข่าวทำเนียบรัฐบาล-กกจ. ตรวจสอบข้อมูลสถานประกอบการและแรงงานต่างด้าวกลุ่มเสี่ยง วางแผนเชิงรุกรับมือ Covid-19
วันพุธที่ 13 พฤษภาคม 2563
กกจ. ตรวจสอบข้อมูลสถานประกอบการและแรงงานต่างด้าวกลุ่มเสี่ยง วางแผนเชิงรุกรับมือ Covid-19
นายสุชาติ พรชัยวิเศษกุล อธิบดีกรมการจัดหางาน  เผย กรมการจัดหางานได้รับมอบหมายจากศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.)
ให้พิจารณาคาดการณ์สถานประกอบการ และแรงงานต่างด้าวที่อาจเป็นกลุ่มเสี่ยงของการแพร่ระบาดของเชื้อโรค Covid-19 จึงได้สั่งการให้จัดหางานจังหวัดทุกจังหวัดตรวจสอบข้อมูล ข้อเท็จจริงของสถานประกอบการ และแรงงานต่างด้าวในพื้นที่ อาทิ แรงงานในกลุ่มก่อสร้าง แคมป์แรงงาน สภาพที่พักอาศัยที่แออัด ฯลฯ ด่วน เพื่อใช้เป็นข้อมูลในวางแผนการตรวจหาเชื้อโรค Covid-19 ตามมาตรการป้องกันเชิงรุกของรัฐบาล
จากข้อมูลที่ได้รับแจ้ง พบว่า มีจํานวนแรงงานต่างด้าวที่อาจเป็นกลุ่มเสี่ยงฯดังกล่าว จํานวน 181,263 คน โดย 10 จังหวัดแรกที่มีแรงงานต่างด้าวที่อาจเป็นกลุ่มเสี่ยงฯมากที่สุด ได้แก่ 1. สมุทรปราการ จํานวน 27,556 คน 2. เชียงใหม่ จํานวน 26,045 คน 3. ชลบุรี จํานวน 14,534 คน 4. สมุทรสาคร จํานวน 13,530 คน 5. นครราชสีมา จํานวน 10,941 คน 6. ประจวบคีรีขันธ์ จํานวน 8,684 คน 7. ตาก จํานวน 7,301 คน 8. พังงา จํานวน 6,976 คน 9. ปัตตานี จํานวน 6,822 คน และ 10. ราชบุรี จํานวน 6,141 คน
โดยประเภทกิจการ ที่คาดการณ์ว่ามีแรงงานต่างด้าวกลุ่มเสี่ยงฯ มากที่สุด ได้แก่ 1. กิจการก่อสร้าง 2.กิจการต่อเนื่องการเกษตร 3.การให้บริการต่างๆ 4.เกษตรและปศุสัตว์ 5.ผลิตหรือจําหน่ายเสื้อผ้าสําเร็จรูป 6.ต่อเนื่องประมง 7.ต่อเนื่องปศุสัตว์โรงฆ่าสัตว์ชําแหละ 8. ประมง 9. ผลิตหรือจําหน่ายผลิตภัณฑ์พลาสติก และ 10. จําหน่ายอาหารและเครื่องดื่ม
ทั้งนี้ เพื่อเป็นการป้องกันการแพร่ระบาดของโรคติดเชื้อไวรัสโคโรนา 2019 ในแรงงานต่างด้าวกลุ่มเสี่ยง ได้กําชับให้สํานักงานจัดหางานจังหวัดประชาสัมพันธ์มาตรการป้องกันโรคตามที่ราชการกําหนด ให้นายจ้าง/สถานประกอบการในพื้นที่มีความตระหนัก และได้กําชับลูกจ้างทั้งคนไทยและแรงงานต่างด้าวปฎิบัติตามอย่างเคร่งครัดด้วย
รัฐบาลไทย-ข่าวทำเนียบรัฐบาล-นายกฯ เสียใจกรณีชายไทยเสียชีวิตหลังติดเชื้อโควิด-19 พร้อมขอความร่วมมือควบคุมการระบาดจากสังคม
วันอาทิตย์ที่ 1 มีนาคม 2563
นายกฯ เสียใจกรณีชายไทยเสียชีวิตหลังติดเชื้อโควิด-19 พร้อมขอความร่วมมือควบคุมการระบาดจากสังคม
นายกฯ เสียใจกรณีชายไทยเสียชีวิตหลังติดเชื้อโควิด-19 พร้อมขอความร่วมมือควบคุมการระบาดจากสังคม
วันที่ 1 มีนาคม 2563 ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรมว.กลาโหม แสดงความเสียใจกรณีชายไทยอายุ 35 ปี ซึ่งเป็นหนึ่งในสองของผู้ป่วยที่มีอาการหนักก่อนหน้านี้ ได้เสียชีวิตลง โดยป่วยด้วยโรคไข้เลือดออก และต่อมามีการติดเชื้อโควิด-19 ร่วมด้วย ถูกส่งต่อมาจากโรงพยาบาลเอกชนไปรักษาที่สถาบันบําราศนราดูร จนตรวจไม่พบเชื้อโควิด-19 มากกว่า 1 สัปดาห์แล้ว อย่างไรก็ตาม หลังจากรักษาเกือบ 1 เดือน ด้วยสภาพปอดที่เสื่อมแต่เดิม หัวใจและอวัยวะภายในทํางานหนัก ทําให้อวัยวะภายในหลายอย่างล้มเหลว จึงเสียชีวิตในที่สุด แต่ย้ําว่าระบบสาธารณสุขและการรักษาของคณะแพทย์ไทยมีมาตรฐานระดับสูง ขณะนี้มีสถิติการรักษาผู้ป่วยหายแล้ว 30 ราย จากยอดผู้ป่วยสะสม 42 ราย รักษาตัวในโรงพยาบาล 11 ราย จึงขอให้ประชาชนเชื่อมั่น ส่วนสาเหตุของการเสียชีวิต 1 รายนี้ จะเกี่ยวกับโควิด-19 หรือไม่ จะเร่งตรวจสอบต่อไป
นอกจากนี้ นายกรัฐมนตรียังฝากให้กําลังใจครอบครัวผู้เสียชีวิตและทีมแพทย์ผู้ให้การรักษาพยาบาลอย่างเต็มที่ตลอด 1 เดือนที่ผ่านมา และขอความเป็นส่วนตัวให้กับครอบครัวผู้เสียชีวิตด้วย ที่สําคัญได้กําชับให้ทุกหน่วยที่เกี่ยวข้องทํางานอย่างเต็มที่ เพื่อสร้างความมั่นใจให้กับประชาชน และขอความร่วมมือคนไทยป้องกันตนเองและผู้อื่น ปฏิบัติตามคําแนะนําของทางการและประกาศกระทรวงสาธารณสุขที่ให้เฝ้าระวังและแจ้งข้อมูลต่อเจ้าหน้าที่หรือคณะแพทย์ หากเข้าข่ายต้องสงสัยว่าป่วย เช่น เดินทางกลับจากประเทศกลุ่มเสี่ยง ไม่เช่นนั้นจะมีความผิด พร้อมทั้งยืนยันว่ารัฐบาลไม่มีการใช้พระราชบัญญัติความมั่นคงกับกรณีการควบคุมการระบาดของไวรัส ซึ่งเป็นคนละเรื่องคนละประเด็นกัน
รัฐบาลไทย-ข่าวทำเนียบรัฐบาล-ปลัด ก.อุตสาหกรรม ลงพื้นที่ตรวจกำกับดูแลโรงงานคัดแยกขยะ นิคมอุตสาหกรรมเหมราชบ่อวิน จ.ชลบุรี
วันจันทร์ที่ 2 กรกฎาคม 2561
ปลัด ก.อุตสาหกรรม ลงพื้นที่ตรวจกํากับดูแลโรงงานคัดแยกขยะ นิคมอุตสาหกรรมเหมราชบ่อวิน จ.ชลบุรี
ปลัด ก.อุตสาหกรรม ลงพื้นที่ตรวจกํากับดูแลโรงงานคัดแยกขยะ นิคมอุตสาหกรรมเหมราชบ่อวิน จ.ชลบุรี
วันนี้ (2 กรกฎาคม 2561) นายพสุ โลหารชุน ปลัดกระทรวงอุตสาหกรรม พร้อมด้วยนายสุรพล ชามาตย์หัวหน้าผู้ตรวจราชการกระทรวงอุตสาหกรรม นายจุลพงษ์ ทวีศรี ผู้ตรวจราชการกระทรวงอุตสาหกรรม นายประกอบ วิวิธจินดา รองอธิบดีกรมโรงงานอุตสาหกรรม และอุตสาหกรรมจังหวัดชลบุรี ลงพื้นที่ตรวจกํากับดูแลโรงงานคัดแยกขยะ บริษัท เวสท์ แมเนจเม้นท์ สยาม จํากัด จังหวัดชลบุรี ซึ่งเป็นโรงงานที่ได้รับใบอนุญาตอย่างถูกต้องในการดําเนินธุรกิจคัดแยกวัสดุ การขจัดสารปนเปื้อนในเครื่องจักร คัดแยกขยะฝังกลบ ของเสียเคมีวัตถุ และบําบัดน้ําเสียโดยวิธีชีวภาพ อย่างมีระบบการจัดการที่เป็นระบบได้ตามมาตรฐาน และเป็นโรงงานที่รับกําจัด ถอด บดย่อยชิ้นส่วนอิเล็กทรอนิกส์ที่ไม่ใช้แล้วภายในประเทศเท่านั้น ไม่ได้มีการนําเข้ามาจากต่างประเทศ นอกจากนี้ยังสามารถผลิตพลังงานไฟฟ้าจากกระบวนการกําจัดขยะของเสียอีกด้วย
รัฐบาลไทย-ข่าวทำเนียบรัฐบาล-รัฐเตรียมปล่อยน้ำลง 12 ทุ่งเจ้าพระยาตอนล่าง 10 จว. ดีเดย์ 1 พ.ค. นี้ สานต่อแนวทางเลื่อนเพาะปลูกเร็วขึ้น ลดความเสียหายผลผลิต
วันเสาร์ที่ 28 เมษายน 2561
รัฐเตรียมปล่อยน้ําลง 12 ทุ่งเจ้าพระยาตอนล่าง 10 จว. ดีเดย์ 1 พ.ค. นี้ สานต่อแนวทางเลื่อนเพาะปลูกเร็วขึ้น ลดความเสียหายผลผลิต
รัฐเตรียมปล่อยน้ําลง 12 ทุ่งเจ้าพระยาตอนล่าง 10 จว. ดีเดย์ 1 พ.ค. นี้ สานต่อแนวทางเลื่อนเพาะปลูกเร็วขึ้น ลดความเสียหายผลผลิต พร้อมใช้พื้นที่ช่วยชะลอน้ําท่วม ชี้เกษตรกรพึงพอใจ
ในวันที่ 1 พ.ค. นี้ รัฐบาลจะเริ่มส่งน้ําเข้าพื้นที่ 12 ทุ่งลุ่มต่ํา ลุ่มเจ้าพระยาตอนล่าง ครอบคลุม 10 จังหวัดท้ายเขื่อนเจ้าพระยา ได้แก่ จ.นครสวรรค์ ชัยนาท ลพบุรี สระบุรี สิงห์บุรี อ่างทอง พระนครศรีอยุธยา สุพรรณบุรี ปทุมธานี และนนทบุรี รวมพื้นที่ 1.15 ล้านไร่ เพื่อให้พี่น้องเกษตรกรได้เตรียมการเพาะปลูกข้าวเร็วขึ้น 1 เดือน ซึ่งประสบผลสําเร็จมากในปีที่แล้ว
"รัฐบาลออกมาตรการแก้ไขปัญหาผลผลิตทางการเกษตรได้รับความเสียหายจากภาวะน้ําท่วมทุกปี โดยเลื่อนปฎิทินการเพาะปลูก และใช้พื้นที่ 12 ทุ่งเป็นแก้มลิงธรรมชาติชั่วคราวสําหรับพักชะลอน้ํารองรับน้ําหลากหลังเก็บเกี่ยวแล้วเสร็จช่วงเดือน ก.ย. โดยปีที่ผ่านมาเกษตรกรในพื้นที่ได้รับประโยชน์และให้ความร่วมมือเป็นอย่างดี ทั้ง ๆ ที่มีปริมาณฝนตกสะสมใกล้เคียงกับปี 2554 แต่ไม่เกิดความเสียหายเท่ากับปี 2554"
สําหรับมาตรการครั้งนี้ถือเป็นปีที่ 2 ต่อเนื่องจากปีก่อน โดยสามารถรองรับน้ําไว้ได้มากถึง 1.5 พันล้านลบ.ม. ซึ่งเท่ากับเขื่อนป่าสักชลสิทธิ์ 2 เขื่อน ช่วยลดผลกระทบจากปัญหาน้ําท่วมพื้นที่ชุมชนตามแนวริมฝั่งแม่น้ําเจ้าพระยา เขตเศรษฐกิจตอนล่าง กรุงเทพฯ และปริมณฑล โดยดําเนินการควบคู่กับการปรับปรุงเสริมคันกั้นน้ําให้มั่นคงแข็งแรง เพื่อป้องกันไม่ให้ประชาชนที่อยู่ในพื้นที่ได้รับผลกระทบ และไม่เป็นอุปสรรคต่อการสัญจร
นอกจากนี้ พื้นที่แก้มลิงก่อให้เกิดอาชีพประมง เป็นแหล่งอาหารโปรตีนให้ประชาชนในพื้นที่มีรายได้เสริม รวมทั้งทําให้เกิดความอุดมสมบูรณ์ของดิน ช่วยตัดวงจรการแพร่ระบาดโรคพืชและแมลงต่าง ๆ ได้ดี โดยพบว่าชาวนาที่ปลูกข้าวนาปรังได้ผลผลิตอยู่ในเกณฑ์สูง
ทั้งนี้ พลเอก ประยุทธ์ จันทร์โอชา นายกรัฐมนตรี ให้ความสําคัญกับการแก้ไขปัญหาความเดือดร้อนให้แก่เกษตรกร โดยรับทราบปัญหาผลผลิตทางการเกษตรถูกน้ําท่วมเสียหายเป็นประจํา จึงได้สั่งการให้แก้ไขอย่างเร่งด่วน โดยได้ออกมาตรการเลื่อนเวลาการปลูกข้าวจากเดือน มิ.ย. เป็นเดือน พ.ค ซึ่งช่วยลดความเสียหายได้มาก พร้อมทั้งกําชับให้ขยายผลไปยังพื้นที่ลุ่มน้ําอื่นทั้งในภาคใต้ และภาคตะวันออกเฉียงเหนือ ด้วย
"นายกฯ เน้นย้ําอยากให้พี่น้องเกษตรกรมีความสามัคคีและร่วมมือกัน เพาะปลูกหรือทําการเกษตรอย่างพร้อมเพรียงกัน เมื่อถึงเวลาเปิดปิดน้ํา ซึ่งนอกจากจะเกิดผลดีต่อพี่น้องเกษตรกรโดยตรงแล้ว ยังช่วยลดผลกระทบจากน้ําท่วมในพื้นที่ภาคกลางอีกด้วย
______________
สํานักโฆษก
รัฐบาลไทย-ข่าวทำเนียบรัฐบาล-​ พล.อ.ประวิตร กำชับทุกส่วนราชการ เร่งระดมทรัพยากรทั้งในและนอกพื้นที่ หยุดไฟป่าและหมอกควันในพื้นที่ภาคเหนือให้เป็นผลโดยเร็ว
วันพฤหัสบดีที่ 14 มีนาคม 2562
​ พล.อ.ประวิตร กําชับทุกส่วนราชการ เร่งระดมทรัพยากรทั้งในและนอกพื้นที่ หยุดไฟป่าและหมอกควันในพื้นที่ภาคเหนือให้เป็นผลโดยเร็ว
เมื่อ 14 มี.ค.62 : 0845 พล.อ.ประวิตร วงษ์สุวรรณ รอง นรม. และ รมว.กห. พร้อมคณะ ได้เดินทางไปราชการ จว.เชียงใหม่ เพื่อรับทราบสถานการณ์การแก้ปัญหาไฟป่าและหมอกควันในพื้นที่ 9 จังหวัดภาคเหนือ
เมื่อ 14 มี.ค.62 : 0845 พล.อ.ประวิตร วงษ์สุวรรณ รอง นรม. และ รมว.กห. พร้อมคณะ ได้เดินทางไปราชการ จว.เชียงใหม่ เพื่อรับทราบสถานการณ์การแก้ปัญหาไฟป่าและหมอกควันในพื้นที่ 9 จังหวัดภาคเหนือ ณ ค่ายกาวิละ ต่อจากนั้นได้ตรวจเยี่ยมให้กําลังใจการปฏิบัติหน้าที่ของหน่วยงานต่างๆในพื้นที่
โดย พล.อ.ประวิตร ได้กําชับ ขอให้ฝ่ายปกครอง ทหารและตํารวจในพื้นที่ ประสานความร่วมมือกับจิตอาสาทุกภาคส่วน ระดมทรัพยากร เครื่องมือช่างและอากาศยาน ร่วมกันจํากัดและหยุดยั้งไฟป่าในทุกพื้นที่ให้ได้โดยเร็ว โดยขอให้ผู้ว่าราชการทุกจังหวัดที่ประสบกับปัญหา นําการขับเคลื่อนแก้ปัญหาให้เป็นผลถึงระดับพื้นที่ และหากเกินกําลังให้ประสานขอรับการสนับสนุนจากส่วนกลาง เพื่อควบคุมและหยุดยั้งไฟป่า ซึ่งเป็นต้นเหตุของปัญหาหมอกควันในพื้นที่ภาคเหนือโดยรวม พร้อมกันนี้ ขอให้มีมาตรการเชิงรุกเข้มข้นในการควบคุมไม่ให้มีการเผาในที่โล่งในทุกพื้นที่ โดยให้รณรงค์สร้างการตระหนักรู้และการมีส่วนร่วมของประชาชนควบคู่กันไปอย่างต่อเนื่อง ทั้งในการป้องกัน เฝ้าระวังและระงับเหตุอย่างรวดเร็ว โดยเฉพาะห้วงภัยแล้งที่กําลังเกิดขึ้น